ગુજરાતમાં દિવસેને દિવસે ગણેશજીનું મહત્વ વધતું જાય છે. ખાલી ગુજરાતના મહાનગરની જ વાત કરીએ તો બે લાખથી વધું ગણપતિની મૂર્તિઓનું વેચાણ થાય છે. અનેક લોકો તેમજ ગલીએ ગલીએ હવે ગણપતિ સ્થાપન થવા લાગ્યા છે. જો કે સૌરાષ્ટ્રમાં આ ક્રેઝ ઓછો જોવા મળે છે પણ અહિં ગણેશજીને બદલે હનુમાન જયંતી પર આવી સ્થિતિ જોવા મળે છે. સૌરાષ્ટ્રમાં હનુમાનજીની વિશેષ રીતે સ્થાપના થાય છે. ગલી ગલીએ નાકે નાકે હનુમાનજીની સ્થાપના કે પછી કાયમી મંદિરો જોવા મળે છે. ગણેશ ચતુર્થીની ઉજવણી અમદાવાદ, વડોદરા, સુરત, રાજકોટ જેવા શહેરોમાં વિશેષ રૂપે થાય છે. એકલા સુરતની જવાત કરીએ તો અહિં 25 ફૂટ સુધીની પ્રતિમાનું વેચાણ થઈ રહ્યું છે. નાની મોટી 60,000 પ્રતિમાઓની સ્થાપના ખાલી સુરતમાં કરવામાં આવશે. શહેર અનંત ચૌદશ સુધી ઝગમગતું રહેશે.